Document ID: 31987L0566

Direktiva Komisije
o spremembi Direktive 77/535/EGS o približevanju zakonodaj držav članic v zvezi z metodami vzorčenja in analize gnojil
(87/566/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 76/116/EGS z dne 18. decembra 1975 o približevanju zakonodaj držav članic v zvezi z gnojili [1] in zlasti člena 9(2) Direktive,
ker Direktiva Komisije 77/535/EGS [2] določa uradne kontrole gnojil EGS zaradi preverjanja skladnosti z zahtevami, določenimi na podlagi predpisov Skupnosti v zvezi s kakovostjo in sestavo gnojil; ker je to direktivo treba spremeniti s prilagajanjem Priloge I "Postopki vzorčenja za kontrolo gnojil", tako da bo tekoča gnojila mogoče preverjati, tudi ko bo Direktiva 76/116/EGS v zvezi z gnojili razširjena na tekoča gnojila; ker se je pokazalo, da so spremembe potrebne tudi za nadzor amonijevega nitrata [3] [4];
ker so ukrepi, predvideni v tej direktivi, v skladu z mnenjem Odbora za prilagajanje direktiv o odstranjevanju tehničnih ovir v trgovini z gnojili tehničnemu napredku,
SPREJELA NASLEDNJO DIREKTIVO:
Člen 1
Odstavki v prilogi k tej direktivi se dodajo ali zamenjajo s tistimi z enakimi številkami v Prilogi I k Direktivi 77/535/EGS.
Člen 2
1. Države članice sprejmejo ukrepe, potrebne za uskladitev s to direktivo, najpozneje do 31. oktobra 1988 in o tem takoj obvestijo Komisijo.
2. Države članice sporočijo Komisiji besedila nacionalnih predpisov, ki jih sprejmejo na področju, ki ga ureja ta direktiva.
Člen 3
Ta direktiva je naslovljena na države članice.
V Bruslju, 24. novembra 1987

Labels: 19
15
16
6